Lietuvos geležinkeliai

Lietuvos geležinkeliai (LG) (kan oversettes til «Litauens Statsbaner») er det nasjonale, statseide jernbaneselskapet i Litauen. Selskapet har sitt hovedkvarter i hovedstaden Vilnius, og opererer alle jernbanelinjer i landet. Jernbanenettverkets samlede lengde per 2008 er 1 765 km, hvorav 1 743 km er bredspor (1 524 mm) og 22 km er normalspor (1 435 mm). 122 km av bredspornettverket er elektrifisert. I tillegg har landet et smalspornettverk (750 mm) på 179 km, som er oppført som en del av kulturarven og som siden 2001 drives av et eget selskap, Aukštaitijos Siaurasis Geležinkelis. 68 km av dette nettverket er i regelmessig bruk, med fem betjente stasjoner og 12 lokomotiver. 

I 2006 fraktet LG 6,2 millioner passasjerer og 50 millioner tonn gods. Olje er den viktigste varen som transporteres.

Historie 

I 1851 tok myndighetene i Russland beslutningen om bygge en jernbanelinje mellom Warszawa og St. Petersburg. Denne linjen inkluderte en strekning, Daugavpils–Vilnius–Kaunas–Virbalis, hvor utbyggingen startet i 1858 og var ferdig i 1860. Da den tyske hæren okkuperte Litauen i 1915 ble jernbanen hovedforsyner av mat, ammunisjon og forsterkninger for den tyske hæren. I 1918 fikk Litauen tilbake sin selvstendighet, og i 1919 inngikk Litauens regjering en avtale med Tyskland om å overføre jernbaneinfrastruktur til transportministeriet. 

I årene etter andre verdenskrig bygget Litauens Statsbaner jernbanen opp igjen, og knyttet nettverket sammen. I 1923 ble regionen Memelland annektert av Litauen og havnen i Memelland hadde blitt en del av det litauiske jernbanenettet. I 1940 okkuperte Sovjetunionen Litauen, og jernbanedriften ble omstrukturert og alle avtaler som Litauen hadde inngått med sine naboland opphørte. I 1941 okkuperte nazistene jernbanenettet og endret sporvidden fra bredspor til normalspor på de fleste steder. Dette ble igjen forandret av sovjeterne i 1944. I sovjettiden ble jernbanen i alle baltiske land felles styrt fra Riga. I 1991 ble jernbanen i Baltikum igjen delt inn i separate jernbaneselskaper.

Rullende materiell 

Litauen bruker følgende som rullende materiell:
 171 godsvogner
 17 passasjervogner
 89 skiftelokomotiver
 58 diesel-togsett – DMU (DR1A, D1, AR2, RA-2, 650M)
 17 elektriske togsett – EMU (ER9M, ČD Klasse 471)
 Diesellokomotiver (M62, 2M62, 2M62M, TE10, TEP60, TEP70, TEP70BS, chME3, ChME3M, DE20)

Jernbaneforbindelser til naboland 
Litauen har jernbaneforbindelser til følgende land:
 Samme sporvidde
  Latvia 
  Belarus
  Kaliningrad
 Sporbrudd – 1 524 mm / 1 435 mm
  Polen

Se også 
 Transport i Litauen

Referanser

Eksterne lenker 
 
  Mer om den litauiske jernbanen

Jernbane i Litauen
Jernbaneselskaper
Etableringer i 1919